കോഴിക്കോട് മിഠായിത്തെരുവില് തീപിടിത്തം കടയിലുണ്ടായിരുന്നവരെ ഒഴിപ്പിച്ചു ആളപായമില്ല മൊയ്തീന് പള്ളി റോഡില് ചെരിപ്പു കടയിലാണ് തീപിടിത്തമുണ്ടായത് കോഴിക്കോട്: ഒരു ഇടവേളക്കുശേഷം കോഴിക്കോട് മിഠായിത്തെരുവില് വീണ്ടും തീപ്പിടുത്തം. മൊയ്തീന് പള്ളി റോഡില് വി.കെ.എം ബില്ഡിങ്ങിന്റെ രണ്ടാം നിലയില് പ്രവര്ത്തിക്കുന്ന ചെരിപ്പ് കടയിലാണ് തീപിടിത്തമുണ്ടായത്. ഉച്ചയ്ക്ക് രണ്ടരയോടെയാണ് സംഭവം.മീഞ്ചന്ത, കോഴിക്കോട് ബീച്ച് എന്നിവിടങ്ങളിലെ ഫയര് സ്റ്റേഷനുകളില്നിന്നു 6 എന്ജിനുകള് സ്ഥലത്തെത്തി. കടയിലുണ്ടായിരുന്ന എല്ലാവരെയും ഒഴിപ്പിച്ചെന്ന് തൊഴിലാളികള് പറഞ്ഞു. തീ നിയന്ത്രണവിധേയമെന്ന് സിറ്റി പൊലീസ് കമ്മിഷണര് എ.വി.ജോര്ജ് അറിയിച്ചു. കഴിഞ്ഞ വര്ഷങ്ങളിലായി ചെറുതും വലുതുമായ നിരവധി തീപ്പിടുത്തങ്ങളാണ് മിഠായി തെരുവില് ഉണ്ടായത്. ഇതേക്കുറിച്ച് സമഗ്രമായി റിപ്പോര്ട്ട് പൊലീസില്നിന്നും ഫയര്ഫോഴ്സില്നിന്നും തേടിയിട്ടുണ്ടെന്ന് സ്ഥലം സന്ദര്ശിച്ച മന്ത്രി മുഹമ്മദ് റിയാസ് മാധ്യമങ്ങളോട് പറഞ്ഞു.